BMCL อ่วม Q2 ขาดทุ่มเพิ่ม ต้นทุนค่าโดยสาร-ค่าใช้จ่ายทางการเงินสูง
BMCL เผย Q2/58 ขาดทุนเพิ่มขึ้น 56% หลังมีต้นทุนค่าโดยสาร และค่าใช้จ่ายทางการเงินสูง ขณะที่งวดครึ่งปีแรก ขาดทุนเพิ่มขึ้น 78%
14 ส.ค. 2558

บริษัท รถไฟฟ้ากรุงเทพ จำกัด (มหาชน) หรือ BMCL รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีผลขาดทุนสุทธิ 127.64 ล้านบาท หรือขาดทุนสุทธิ 0.01 บาทต่อหุ้น ขาดทุนเพิ่มขึ้น 56.67% จากช่วงเดียวกันของปีก่อนที่มีผลขาดทุนสุทธิ 81.47 ล้านบาท หรือขาดทุนสุทธิ 0.01 บาทต่อหุ้น
ขณะที่ ผลการดำเนินงานช่วง 6 เดือนแรกมีผลขาดทุนสุทธิ 277.49 ล้านบาท หรือขาดทุนสุทธิ 0.01 บาทต่อหุ้น ขาดทุนเพิ่มขึ้น 78.86% จากช่วงเดียวกันของปีก่อนที่มีผลขาดทุนสุทธิ 155.15 ล้านบาท หรือขาดทุนสุทธิ 0.01 บาทต่อหุ้น
 
ทั้งนี้ผลการดำเนินงานในไตรมาสดังกล่าวที่ขาดทุนเพิ่มขึ้นเนื่องจากบริษัทมีต้นทุนโดยสาร และค่าใช้จ่ายทางการเงินสูง